《戴秀岩》
宋代·刘克庄

兹岩视诸峰，厥状尤峥嵘。
旧为碧藓封，新有朱栈横。
縻腰尚恐坠，束炬劣可行。
外狭中乃宽，始单间俄忽明。
仰视神魄悸，俯顾形殻轻。
遂览丹炉基，微闻玉鼓声。
源深足力尽，路黑云气生。
不辨昼夜分，恍疑世代更。
尝闻学神仙，所得由专精。
岂吾诸名士，羡彼一老兵。
欣然约同志，嗣此将寻盟。
安知无白鹿，绝顶来相迎。

作者简介：刘克庄(1187～1269) 南宋诗人、词人、诗论家。字潜夫，号后村。福建莆田人。宋末文坛领袖，辛派词人的重要代表，词风豪迈慷慨。在江湖诗人中年寿最长，官位最高，成就也最大。晚年致力于辞赋创作，提出了许多革新理论。